|  |
| --- |
|  |
| Grøndalsgård v/Jørgen Pedersen  Porskærvej 7  8600 Silkeborg |

|  |
| --- |
| 17. maj 2016 |

|  |  |  |  |  |  |
| --- | --- | --- | --- | --- | --- |
| **Miljøtilsyn** | | | | | |
| **Adresse:** | Porskærvej 007, 8600 Silkeborg | | |  |  |
| **CVR-nr.:** | 88247019 | **CHR-nr.:** | 107449 | **Telefonnr.** | 86877006 |

Silkeborg Kommune udførte den 17-05-2016 miljøtilsyn på din ejendom. Ved besøget blev husdyrbruget kontrolleret i henhold til bekendtgørelse nr. 1318 af 26. november 2015 om erhvervsmæssigt dyrehold, husdyrgødning, ensilage m.v. (husdyrgødningsbekendtgørelsen).

Ejendommen fremstår som pæn og ryddelig og der er tydeligvis fokus på, at der løbende skal være styr på miljøforholdene. Du gør som driftsansvarlig en indsats for hele tiden at sikre, at der ikke kan ske forurening af den omkringliggende natur og at miljølovgivningen overholdes.

Håndhæves

Miljøforholdene blev gennemgået jf. vedlagte tilsynsrapport, og gav anledning til følgende indskærpelser.

* Dyreholdet skal nedjusteres til det tilladte niveau
* Gammel dieseltank skal sløjfes

I det følgende vil de ovenstående punkter blive omtalt og uddybet. Der vil derudover blive fastlagt en frist for hvornår de enkelte forhold skal være bragt i orden.

**Tilladt dyrehold**

På din ejendom er der i 2007 givet tilladelse til et dyrehold bestående af 8 ammekøer med opdræt, hvilket på nuværende tidspunkt svarer til 9,80 DE.

Ved tilsynet fortalte du, at I havde tilladelse til 15 DE. Jeg har ikke kunnet genfinde en tilladelse svarende til 15 DE i vores arkiver. Den ældste tilladelse jeg har, er fra 2007, hvor ovenstående dyrehold er blevet anmeldt og godkendt. Husk at det er antallet af dyr og dermed ikke dyreenheder, der er afgørende for den tilladte produktion, da værdien af DE ændres fra år til år. Vi aftalte over telefonen at du selv vil prøve og finde den omtalte tilladelse, og hvis det lykkes må vi se på om det tilladte dyrehold skal ændres.

Ved tilsynet havde I 13 ammekøer med opdræt og for gødningsregnskabsåret 2014/2015 fremgår det at I har haft 17 ammekøer med opdræt. Dette ligger over det tilladte niveau på 8 ammekøer med opdræt. Jf. husdyrgødningsbekendtgørelsens § 36 skal ændringer og udvidelser af dyreholdet anmeldes til kommunen.

Det indskærpes derfor at produktionen bringes ned på det tilladte niveau eller der ansøges hos Silkeborg Kommune om at udvide produktionen. Du fortalte ved tilsynet at I er ved at drosle produktionen ned og derfor forventer at komme ned på det tilladte niveau i løbet af efteråret. Der vil derfor blive fuldt op på produktionsstørrelsen sidst på efteråret.

**Overproduktion**

Det er vigtigt at du ikke overstiger antallet af tilladte dyr fremadrettet, da Kommunen i så fald vil blive nødt til at reagere på en fortsat overproduktion.

**Opbevaringskapacitet**

Dybstrøelse fra stalden pløjes direkte ned. Der er opbevaringskapacitet til 14 måneder og kravet om 9 måneder er dermed mere end overholdt.

**Olietanke**

På ejendommen stod en ældre dieseltank fra 1985 på 1000 L. Sløjfningsterminen på overjordiske diesel og/eller olietanke er 30 år. Tanken skulle derfor have været sløjfet i 2015. Standen af tanken var ok, dog var påfyldningsslangen slidt.

Det indskærpes at tanken sløjfes så snart den er tømt og senest d. 1. oktober 2016. Vi aftalte ved tilsynet at du snakker med OK, der har leveret tanken, i forhold til om du kan få opstillet en ny tank.

Når tanken sløjfes og der opstilles en ny er det dit ansvar at få den gamle tank afmeldt i BBR og den nye tank ligeledes oprettet i BBR. Dette kan gøres på Silkeborg Kommunens hjemmeside:

<http://silkeborgkommune.dk/Borger/Miljoe-energi-og-affald/Miljoe/Olietanke> eller ved at indsende de anmeldeskemaer jeg har vedlagt dette brev.

**Vildtfodringspladser**

På grund af det stigende problem med rotteforekomster i det åbne land i Danmark vil Silkeborg Kommune øge særlig fokus på vildfodringspladser og hermed forebyggelse af rotteforekomster omkring disse pladser i den kommende tid.

Gode råd til at undgå rotter ved fodring af vildt:

* Opbevar foderet i en tæt, rottesikret beholder, så rotterne ikke kan komme til det.
* Tilpas fodermængden til det, dyrene æder på en dag, så der ikke ligger overskydende korn, der er tilgængeligt for rotter på jorden.
* Anvend foderautomater eller lignende.
* Sørg for et åbent areal omkring foderautomaten, så rotterne ikke kan skjule sig og kravle op af beplantningen.
* Undgå ligeledes at der ligger bunker af sten, træ og lignende i nærheden af foderpladsen hvor rotterne har mulighed for at skjule sig for rovdyr samt skabe optimale yngleskjul.

Silkeborg Kommune ønsker at danne et større overblik over placeringen af vildfodringspladser og vil derfor løbende indsamle data herom.

Du kan anmelde rotter på [www.silkeborgkommune.dk](http://www.silkeborgkommune.dk) eller ved at kontakte entreprenørgården mandag – fredag fra kl. 07:00 - 09:00 på telefon 61 14 24 67.

**Offentliggørelse af uddrag af tilsynsrapport**

Til orientering kan det oplyses at Silkeborg Kommune offentliggør en kort opsummering af miljøtilsynet på Silkeborg Kommunes hjemmeside. Offentliggørelsen foretages på baggrund af lovmæssige bestemmelser. De oplysninger som offentligøres fremgår af bilaget, ”Offentliggørelse”.

**Klagevejledning**

I følge husdyrgødningsbekendtgørelsens § 37 kan afgørelser efter denne bekendtgørelse ikke påklages til anden administrativ myndighed.

I følge husdyrgodkendelseslovens § 90 skal et eventuelt søgsmål til prøvelse af afgørelser efter loven eller de regler, der fastsættes i medfør af loven, være anlagt inden 6 måneder efter, at afgørelsen eller beslutningen er meddelt. Det vil sige, at afgørelser om tilladt husdyrproduktion skal afgøres ved søgsmål.

**Brugerbetaling**

Jf. bekendtgørelse nr. 1417 af 2. december 2015 om brugerbetaling for godkendelse og tilsyn efter lov om miljøbeskyttelse og lov om miljøgodkendelse m.v. af husdyrbrug, opkræves der brugerbetaling for landbrugstilsyn og de timer vi skal bruge på opfølgende tilsyn, jf. § 2 i ovennævnte bekendtgørelse.Timeprisen er i 2016 på 311,80 kr./time. Det samlede beløb vil blive opkrævet sidst på året.

**Godkendelse af rapport**

Silkeborg Kommune gør opmærksom på, at det altid er ejerens ansvar, at leve op til bestemmelserne i husdyrgødningsbekendtgørelsen, ligesom du skal huske at enhver udvidelse eller ændring af dyreholdet skal anmeldes til kommunen.

Såfremt eventuelle bemærkninger/rettelser til tilsynsrapporten ikke er meddelt til Silkeborg Kommune inden 14 dage fra d.d., betragtes rapporten som godkendt af dig.

**Ved besøget var følgende personer tilstede:**

* Jørgen Pedersen, Ejer
* Mariann Nakano Pinkalski, Silkeborg Kommune

|  |  |
| --- | --- |
| Venlig hilsen  Mariann Nakano Stidsen Pinkalski  Biolog |  |

**Bilag**

* Offentliggørelse af uddrag af tilsynsrapport
* Det at få en indskærpelse
* Tilsyn med erhvervsmæssigt dyrehold
* Aflevering af affald på genbrugspladsen
* Tilsynsrapport
* Sløjfning af olietank

**Bilag - Offentliggørelse af uddrag af tilsynsrapport**

Silkeborg Kommune skal senest 4 måneder efter tilsynsbesøget offentliggøre følgende på jeres virksomhed på Kommunens hjemmeside:

|  |  |
| --- | --- |
| Baggrund for tilsynet  (basis, kampagne, prioriteret, (opfølgning)) | Rutinetilsyn på husdyrbruget  Type: Basistilsyn |
| Der er ført tilsyn med | Der er ført tilsyn med alle virksomhedens forhold der kan påvirke det ydre miljø |
| Jordforurening | Der er ikke konstateret nogen synlig jordforurening på tilsynet |
| Forbud, påbud eller indskærpelser | Der er meddelt 2 indskærpelser. |
| Konklusioner af egenkontrol | Virksomhedens egenkontrol har ikke medført forbud, påbud eller indskærpelser. |
| Opfølgning på tilsynet | Der bliver løbende fulgt op på indskærpelser. |

**Bilag - Det at få en indskærpelse**

Når der er fundet forhold som ikke overholder den gældende lovgivning skal kommunen, som er tilsynsmyndighed, indskærpe pligten til at overholde lovgivningen overfor den ansvarlige.

Det at få indskærpet lovgivningen kan betragtes som en påmindelse om, at lovgivningen skal overholdes. Der henvises i øvrigt til Vejledning om håndhævelse af Miljøbeskyttelsesloven (håndhævelsesvejledningen), *Vejledning fra Miljøstyrelsen Nr. 6 2005*, der kan findes på Miljøstyrelsens hjemmeside [www.mst.dk](http://www.mst.dk/), hvoraf reglerne for indskærpelse fremgår.

**Bilag - Tilsyn med erhvervsmæssigt dyrehold**

Silkeborg Kommune fører tilsyn med erhvervsmæssige dyrehold, dvs. alle landbrug med mere end 3 dyreenheder (DE). Ifølge Bekendtgørelse om Miljøtilsyn (nr. 1441 af 2. december 2015) skal kommunen lave en miljørisikovurdering af alle husdyrbrug over 3 DE.

Risikovurderingen bruges til at planlægge, hvor ofte kommunen besøger de enkelte husdyrbrug. En lav score medfører færre besøg og omvendt.

Den samlede score for Porskærvej 7 er **3,68**

Miljørisikovurderingen laves ud fra 5 parametre:

1. Miljøledelse, systematik og miljøforbedringer
2. Regelefterlevelse (sum af håndhævelser siden sidste basistilsyn)
3. Forhold, der har betydning for at forebygge uheld med husdyrgødning
4. Husdyrbrugets størrelse
5. Sårbarhed opgjort som afstand til følsomme områder og/eller om virksomheden eller husdyrbruget er placeret i områder med drikkevandsinteresser af forskellig værdi

Der kan gives en score på 1, 3 eller 5, hvor 1 er lav risiko og 5 er høj risiko.

Du kan læse mere om miljørisikoscoring på miljøstyrelsens hjemmeside:

<http://www2.mst.dk/wiki/Tilsyn.Default.aspx>

**Tilsynstyper**

Silkeborg Kommune fører 3 typer af tilsyn. Basis tilsyn, prioriteret tilsyn og kampagnetilsyn.

*Basistilsyn*

Basistilsyn udføres med faste intervaller enten hvert 3. år eller hver 6. år. Husdyrbrug uden en miljøgodkendelse efter husdyrloven skal have et basistilsyn hvert 6. år. Miljøgodkendte husdyrbrug efter husdyrloven skal have et basistilsyn hvert 3. år.

*Prioriteret tilsyn*


I perioden mellem basistilsynene kan kommunen udføre et eller flere *prioriterede tilsyn*. Der føres oftest prioriteret tilsyn med landbrug med en høj risikoscore.

*Kampagnetilsyn*

Kampagnetilsyn er et særligt tilsyn som fastlægges fra år til år. Der vælges et emne som der skal være særlig fokus på i tilsynsåret. Kommunen udvælger herefter de landbrug som skal have et kampagnetilsyn.

**Bilag - Aflevering af affald på genbrugspladsen**

Hvis et landbrug ønsker at aflevere affald på genbrugspladsen, skal det tilmelde sig genbrugspladsordningen. Ordningen også aflevering af op til 10 kg farligt affald om året. Kun virksomheder, der er tilmeldt ordningen, kan lovligt benytte genbrugspladsen. Se priser i den nedenstående tabel.



For virksomheder er det også muligt, at bortskaffe affaldet efter behov ved at betale pr. besøg på genbrugspladsen. Se i tabelen ovenfor.   
  
**Særligt for dokumentation af aflevering af farligt affald**

Virksomheder har pligt til at dokumentere, at deres farlige affald bliver håndteret korrekt. Derfor skal du altid udfylde kvitteringsskema på Silkeborg Forsynings hjemmeside og medbringe det i to eksemplarer, så personalet kan stemple det, når du afleverer farligt affald fra virksomheden på genbrugspladsen. Alternativt kan du bruge en godkendt indsamler til at håndtere dit farlige affald.  
  
**Tilmelding**

Virksomheden kan tilmeldes sig til Silkeborg Forsyning A/S på telefon 89 20 64 00.